"ಟಾವೊ ಟೆ ಚಿಂಗ್" ಅಥವಾ "ಡಾವೊಡೆಜಿಂಗ್" ಅತ್ಯಂತ ಪ್ರಭಾವಿ ಟಾವೊ ಗ್ರಂಥವೆಂದು ವ್ಯಾಪಕವಾಗಿ ಪರಿಗಣಿಸಲಾಗಿದೆ. ಇದು ಟಾವೊ ತತ್ತ್ವದಲ್ಲಿ ಪ್ರಮುಖವಾಗಿರುವ ಸ್ಥಾಪಿತ ಗ್ರಂಥವಾಗಿದ್ದು, ಬಹುಶಃ ಲಾವೊ ಜು 3ನೇ ಅಥವಾ 4ನೇ ಶತಮಾನಗಳ BCEಯಲ್ಲಿ ಬರೆದಿರಬಹುದು. ಆದಾಗ್ಯೂ,ಇದು ಬರೆದ ನಿಖರ ದಿನಾಂಕವು ಇನ್ನೂ ಚರ್ಚಾಸ್ಪದ ವಸ್ತುವಾಗಿದೆ. ಇದನ್ನು 6ನೇ ಶತಮಾನದ BCEಯಿಂದ 3ನೇ ಶತಮಾನದ BCEನಡುವೆ ಬರೆದಿರಬಹುದೆಂದು ಕೆಲವರು ಹೇಳಿದ್ದಾರೆ. ಧಾರ್ಮಿಕ ಟಾವೊ ತತ್ತ್ವದ ಇತಿಹಾಸದುದ್ದಕ್ಕೂ ಇದನ್ನು ಮತಾಚರಣೆಗೆ ಗ್ರಂಥವಾಗಿ ಬಳಸಲಾಗಿದೆ.

ಟಾವೊ ವಿಮರ್ಶಕರು "ಟಾವೊ ಟೆ ಚಿಂಗ್‌" ನ ಆರಂಭದ ಸಾಲುಗಳನ್ನು ಗಾಢವಾಗಿ ಪರಿಗಣಿಸಿದ್ದಾರೆ. ಶೈಕ್ಷಣಿಕ ಮತ್ತು ಮುಖ್ಯವಾಹಿನಿ ಸಾಹಿತ್ಯದಲ್ಲಿ ಇದನ್ನು ವ್ಯಾಪಕವಾಗಿ ಚರ್ಚಿಸಲಾಗುತ್ತಿದೆ. ಸಾಮಾನ್ಯ ವ್ಯಾಖ್ಯಾನವು ಕಾರ್ಜಿಬಿಸ್ಕಿಯ ಅವಲೋಕನಕ್ಕೆ ಸದೃಶವಾಗಿದೆ. "ನಕ್ಷೆಯು ಪ್ರದೇಶವಲ್ಲ" ವಾಚ್ಯಾರ್ಥ ಮತ್ತು ಸಾಮಾನ್ಯ ಅನುವಾದದ ಆರಂಭದ ಸಾಲುಗಳು: 道可道，非常道。 (ಟಾವೊ(ದಾರಿ ಅಥವಾ ಪಥ) ಎಂದು ಹೇಳಬಹುದು,ಸಾಮಾನ್ಯ ಮಾರ್ಗದಲ್ಲಲ್ಲ)
"ಬಣ್ಣಿಸಬಹುದಾದ ಮಾರ್ಗವು ನಿಜವಾದ ಮಾರ್ಗವಲ್ಲ."
名可名，非常名。 (ಹೆಸರುಗಳನ್ನು ಹೆಸರಿಸಬಹುದು, ಆದರೆ ಸಾಮಾನ್ಯ ಹೆಸರುಗಳಲ್ಲ)
"ಹೆಸರಿಸಬಹುದಾದ ಹೆಸರು ಸ್ಥಿರ ಹೆಸರಲ್ಲ."

ವಾಚ್ಯಾರ್ಥವಾಗಿ ಪಥ ಅಥವಾ ಮಾರ್ಗ ಎಂದು ಅರ್ಥ ನೀಡುವ "ಟಾವೊ" ಸಾಂಕೇತಿಕವಾಗಿ "ಅವಶ್ಯ ಸ್ವಭಾವ", "ವಿಧಿ", "ತತ್ತ್ವ " ಅಥವಾ "ನೈಜ ಪಥ" ಎಂದು ಅರ್ಥೈಸಲಾಗುತ್ತದೆ. ತಾತ್ತ್ವಿಕ ಮತ್ತು ಧಾರ್ಮಿಕ ಟಾವೊ ಅನಂತವಾಗಿದ್ದು, ಯಾವುದೇ ಪರಿಮಿತಿಯನ್ನು ಹೊಂದಿರುವುದಿಲ್ಲ. ವಿರೋಧಾಭಾಸದ ಆರಂಭವು ಬೋಧಿಸಲು ಕಷ್ಟವಾದ ಟಾವೊ ಕುರಿತು ಓದುಗನನ್ನು ಸಿದ್ಧಗೊಳಿಸುವ ಇಚ್ಛೆಯನ್ನು ಹೊಂದಿದೆ ಎಂದು ಒಂದು ಅಭಿಪ್ರಾಯ ತಿಳಿಸಿದೆ. ಟಾವೊ ಅತೀಂದ್ರಿಯ, ಅಸ್ಫುಟ ಮತ್ತು ಯಾವುದೇ ಸ್ವರೂಪವಿಲ್ಲದ್ದು ಎಂದು ನಂಬಲಾಗಿದೆ. ಆದ್ದರಿಂದ ಅದನ್ನು ಹೆಸರಿಸಲು ಅಥವಾ ವರ್ಗೀಕರಿಸಲು ಸಾಧ್ಯವಿಲ್ಲ. "ಟಾವೊ"ಎಂಬ ಪದ ಕೂಡ "ಟಾವೊ" ವನ್ನು ಸೀಮಿತ ಹೆಸರಾಗಿ ಮಾಡಲು ಅಪಾಯಕಾರಿ ಪ್ರಲೋಭನೆ ಎಂದು ಪರಿಗಣಿಸಲಾಗಿದೆ.

ಟಾವೊ ಟೆ ಚಿಂಗ್ ವಿಷಯಾಧಾರಿತವಾಗಿ ವ್ಯವಸ್ಥಿತವಾಗಿಲ್ಲ. ಆದರೂ ಮೂಲಗ್ರಂಥದ ಮುಖ್ಯ ವಿಷಯವಸ್ತುಗಳು ಭಿನ್ನ ಸೂತ್ರೀಕರಣಗಳನ್ನು ಬಳಸಿ, ಕೆಲವು ಬಾರಿ ಸ್ವಲ್ಪ ವ್ಯತ್ಯಾಸದೊಂದಿಗೆ ಪುನಾರಾವರ್ತಿತ ಅಭಿವ್ಯಕ್ತಿಸಲಾಗಿದೆ. ಪ್ರಮುಖ ವಿಷಯವಸ್ತುಗಳು ಟಾವೊ ಸ್ವರೂಪದ ಸುತ್ತ ಅದನ್ನು ಸಾಧಿಸುವುದು ಹೇಗೆಂದು ಪರಿಭ್ರಮಿಸುತ್ತದೆ. ಟಾವೊ ಹೆಸರುರಹಿತವಾಗಿದ್ದು, ಸಣ್ಣ ಮಾರ್ಗಗಳ ಮೂಲಕ ಮಹಾ ಸಾಧನೆಗಳನ್ನು ಸಾಧಿಸುತ್ತದೆಂದು ಹೇಳಲಾಗಿದೆ. ಟಾವೊ ಟೆ ಚಿಂಗ್‌ನ ಯಾವ ಇಂಗ್ಲೀಷ್ ಅನುವಾದಕ್ಕೆ ಆದ್ಯತೆ ನೀಡಬೇಕು ಎಂಬ ಬಗ್ಗೆ ಹಾಗೂ ಯಾವ ನಿರ್ದಿಷ್ಟ ಅನುವಾದ ವಿಧಾನ ಉತ್ತಮವಾಗಿದೆ ಎಂಬ ಬಗ್ಗೆ ಗಮನಾರ್ಹ ಚರ್ಚೆಯಾಗಿದೆ. ಟಾವೊ ಟೆ ಚಿಂಗ್‌‍ನ ವಿವಿಧ ಅನುವಾದಗಳ ಬಗ್ಗೆ ಚರ್ಚೆಗಳು ಮತ್ತು ವಿವಾದಗಳು ಕಹಿಯಾಗಿರಬಹುದು, ಏಕೆಂದರೆ ಗಾಢವಾಗಿ ಬೇರೂರಿದ ದೃಷ್ಟಿಕೋನಗಳನ್ನು ಅದು ಒಳಗೊಂಡಿದೆ.

ಟಾವೊ ಟೆ ಚಿಂಗ್ ಕುರಿತ ಪ್ರಾಚೀನ ವ್ಯಾಖ್ಯಾನಗಳು ಸ್ವತಃ ಪ್ರಮುಖ ಮೂಲಗ್ರಂಥಗಳಾಗಿವೆ. "ಹೆಶಾಂಗ್ ಗಾಂಗ್" ವ್ಯಾಖ್ಯಾನವು 2ನೇ ಶತಮಾನದ CEಯಲ್ಲಿ ಬರೆದಿರಬಹುದಾದ ಸಂಭವವಿದೆ.ಬಹುಶಃ ಇದು ಅತೀ ಪ್ರಾಚೀನ ವ್ಯಾಖ್ಯಾನವಾಗಿದ್ದು, ಇದು ಟಾವೊ ಟೆ ಚಿಂಗ್ ಆವೃತ್ತಿಯನ್ನು ಹೊಂದಿದ್ದು, ಪ್ರಸ್ತುತ ದಿನಕ್ಕೆ ರವಾನಿಸಲಾಗಿದೆ. ಇತರ ಪ್ರಮುಖ ವ್ಯಾಖ್ಯಾನಗಳಲ್ಲಿ ಕ್ಸಿಯಾಂಜರ್ ಸೇರಿದೆ. ವೇ ಆಫ್ ದಿ ಸೆಲೆಸ್ಟಿಯಲ್ ಮಾಸ್ಟರ್ಸ್ ಮತ್ತು ವಾಂಗ್ ಬೀಯ ವ್ಯಾಖ್ಯಾನದಿಂದ ಆಯ್ದ ಅತ್ಯಂತ ಮುಖ್ಯ ಮೂಲಗ್ರಂಥಗಳಲ್ಲಿ ಒಂದಾಗಿದೆ.

ಆಧ್ಯಾತ್ಮಿಕತೆ
ಡಾವೊಜಾಂಗ್
ಲೈಂಗಿಕತೆ
ಟಾವೋ ಟೆ ಚಿಂಗ್‌